Anitra Eriksen

Anitra Terese Eriksen (født 21. november 1956 i Verdal) er en norsk skuespiller.

Hun er utdannet fra Statens teaterhøgskole  og har spilt en rekke roller ved Nationaltheatret, Teatret Vårt, Oslo Nye Teater, Trøndelag Teater og Nord-Trøndelag Teater. Hun har også hatt en  rekke roller i norske filmer og TV-serier, bl.a. Borgen skole, Over stork og stein, Vestavind, Karl & Co og Olsenbandens siste stikk. Hun har også gitt stemme til flere kjente tegneseriefigurer, blant annet Minni Mus.Anitra Eriksen; sceneweb.noSamtale om en skuespillers arbeid med spel. Anitra Terese Eriksen intervjuet av Liv Aakvik; spelhandboka.no

Hun spilte hovedrollen som Laura Kieler i Odd Birger Grønlis stykke I skyggen av Nora, som hadde premiere på Nord-Trøndelag teater i 2003, og som ved flere anledninger har blitt oppført på ulike scener i ettertid.Laura Kieler; steinkjerleksikonet.no I tillegg har hun i en årrekke vært konferansier på MoldeJazz i Molde.

Hun er oppvokst i Verdal, og bosatt i Oslo.

 Referanser 

 Eksterne lenker 


Kategori:Norske skuespillere
Kategori:Personer fra Verdal kommune